**РЕГИОНАЛНО УПРАВЛЕНИЕ НА ОБРАЗОВАНИЕТО – СЛИВЕН**

**ИНФОРМАЦИЯ**

**ОТНОСНО ОПРЕДЕЛЯНЕ НА НАГРАДАТА ЗА ДОБРОДЕТЕЛНОСТ**

**„ЗЛАТНО СЪРЦЕ”**

В навечерието на 1 юни – Ден на детето, за четиринадесети път са определени носителите на наградите „Златно сърце”. Тези награди се присъждат на деца и ученици от област Сливен, извършили добродетелни постъпки.

***Тази година наградата за добродетелност „Златно сърце” се присъжда на следните ученици:***

1. Митко Петров - ученик от VIIБ клас на ОУ „Капитан Петър Пармаков“ – с. Градец, общ. Котел, обл. Сливен. На 15.04.2020 г., към 22.30 часа, в село Градец избухва пожар в къщата на семейство Русчеви. Митко е видял първи пожара. Извикал на майка си Димка Боянова. Навсякъде имало дим и пушек. Издърпали на двора тялото на своя съсед, който е трудно подвижен. Помагат на съпругата му да излезе невредима от там. Веднага се обадили на полицията, които са довели и пожарната. Продължили с подръчни материали да гасят огъня, но пламъците са били високи близо 20 метра.За съжаление къщата е изгоряла за минути. От нея на мястото сега няма и помен, а семейство Русчеви просто са благодарни, че са живи, споделят те пред ,,ВTV". Малко след това комшиите приютяват семейство Русчеви. Таня Русчева им благодари **„от цялата си душа"** като казва, че „*ако не* **бяха те ние нямаше да съществуваме сега".**
2. Антоанета Димитрова Личева – ученичка от ХА клас на СУ „Христо Ботев“ – гр. Нова Загора, общ. Нова Загора, обл. Сливен. През месец февруари 2020г„ водена от желанието да дари от своята любов, тя организира концерт в рамките на една седмица. Бързо въвлече съмишленици в идеята за доброто дело и я реализира успешно, събирайки сумата от 700 лева. Този концерт не беше презентиран като обикновено набиране на средства за конкретна личност изпаднала в нужда. Той беше „Концертът на Тони от ХА клас“. Беше концерт, който се осъществи воден от добродетелността, но си чакаше каузата и тя не закъсня. Със създалата се ситуация в световен мащаб от пандемията Covid - 19, бързо се промени животът ни. Човекът разбра, че е изправен пред изпитание с много неизвестни. Броят на заразените растеше ежедневно. Болниците изпитваха трудности, такава беше и МБАЛ „Света Петка Българска“ АД - гр. Нова Загора. Разбрала за кампания по набиране на средства за закупуване на медицинска апаратура, необходима за лечението на болни от Covid - 19 и предпазни средства за медиците, Антоанета взе решение и дари парите от концерта на лечебното заведение. Думите на Тони: „Аз исках да помогна на някой с тези пари. а ето сега ще помогна не на един човек в нужда, а на много повече хора“.
3. Джулияна Георгиева – ученчка от IVА клас на СУ „Пейо К. Яворов“ – гр. Сливен. Джули, както всеки един от нас, си има своя най-добър приятел. Страшна болест покосява нейния най-добър приятел. Детството, игрите и белите не са същите без Ники. Започва кампания за набиране на средства за лечение на Ники. Джули, с помощта на своята майка, участва в различни прояви – благотворителни концерти, благотворителни вечери, благотворителен базар за мартеници, за който Джули сама изработва плаката, помага в направата на мартениците и участва в тяхната продажба. Тя ще продължи да се бори докато възвърне радостта в очите на Ники и продължат заедно напред по пътеката на щастието.

***Колективна награда за добродетелност „Златно сърце”*** ***за системна благотворителна и доброволческа дейност се присъжда на:***

1. XIIВ клас на ППМГ „Добри Чинтулов“ – гр. Сливен. Класът се отличава с отговорност и ангажираност в общественозначими каузи. В обучението те формират граждански компетентности чрез проектно базирано решаване на казуси, проблеми и работа по собствени каузи, което се осъществява в екипи. Това доказва, че когато каузата е значима, с общи усилия може да бъде постигната. Част от проектите са свързани с психологическа помощ на връстници. Други проекти са разработени във връзка с проблемите на бежанците. Част от дейностите към тази неравнопоставена група включват: посещения и срещи в център за настаняване в с. Баня, адаптиране и разработване на учебни помагала за деца. отпечатване на благотворителен календар и др. Друга тяхна кауза е свързана с проблемите на бездомниците в Сливен. Организирана беше благотворителна фотоизложба „Тези, които се правим, че не виждаме“. С интелигентната реализация на проектите, свързани с благотворителност и съпричастност, учениците от XIIВ клас заслужават наградата „Златно сърце“.
2. Георги Веселинов Иванов, Иван Петков Александров и Мая Живкова Танева – ученици от IХА клас на ППМГ „Добри Чинтулов“ – гр. Сливен. В продължение вече на две години са отзивчивите асистенти на свой съученик. Без тях неговото придвижване в училище и по кабинети не би било възможно. Момчето страда от рядко автоимунно заболяване, в резултат на което той е с нарушена двигателна способност. Доброволно и саможертвено те споделят почивките си през междучасията с него, носят раницата му и физически са негова опора при придвижване. По време на престоя в училище те посвещават своето време на своя съученик. С това те заслужават наградата „Златно сърце“.

3. Антония и Йоана Колеви – съпредседатели на Ученическия парламент в ПГИ „Проф. д-р Димитър Табаков" - Сливен. През тази година, в условията на карантинните мерки поради пандемията от COVID - 19, в сегашната тежка ситуация учениците от ПГИ, водени от двете сестри със „златни сърца", съвместно с учителския колектив, са събрали средства за много важно дарение – осигурена е финансова помощ за дете със СОП и за десет сираци и полусираци от гимназията, които да бъдат подпомогнати по отношение на учебния процес в електронното обучение.

***Сертификати за благородни постъпки „Златно сърце” ще бъдат присъдени на всички номинирани ученици:***

1. Ирен Петрова Петрова – ученичка от IIВ клас на СУ „Константин Константинов“ – гр. Сливен.
2. Елена Василева Карадимова – ученичка от VIА клас на СУ „Пейо Крачолов Яворов“ – гр. Сливен.
3. Училищен ученически съвет на ОУ „Елисавета Багряна“ – гр. Сливен.
4. Учениците от VА и VБ клас на ППМГ „Добри Чинтулов“ – гр. Сливен.
5. Учениците от ХГ клас на ППМГ „Добри Чинтулов“ – гр. Сливен.
6. Ученически съвет на ППМГ „Добри Чинтулов“ – гр. Сливен.
7. Мария Атанасова Къчева – ученичка от VIIIГ клас на ППМГ „Добри Чинтулов“ – гр. Сливен.
8. Мишел Димитрова Гочева, Силвия Евгениева Енева, Даян Николаева Митева, Мария-Магдалена Златкова Качарова, Сияна Костова Кашмерова и Моника Цветанова Карабекирова - ученици от VIIIЕ клас на ППМГ „Добри Чинтулов“ – гр. Сливен.